**ANAKOINΩΣΗ**

**ΑΞΙΟΛΟΓΗΣΕΙΣ ΜΑΘΗΜΑΤΩΝ/ΔΙΔΑΣΚΟΝΤΩΝ**

**ΧΕΙΜΕΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2024-2025**

**Αγαπητοί φοιτητές, Αγαπητές φοιτήτριες,**

Καθώς ολοκληρώνονται οι διαλέξεις των μαθημάτων του χειμερινού εξαμήνου έφτασε η ώρα να συμπληρώσετε το έντυπο αξιολόγησης μαθημάτων-διδασκόντων.

Η αξιολόγηση συνιστά ένα πολύτιμο εργαλείο και αποτελεί γνώμονα για συνεχή βελτίωση της ποιότητας του εκπαιδευτικού έργου.

Στόχος της αξιολόγησης των μαθημάτων-διδασκόντων είναι η συλλογή σχολίων που θα αξιοποιηθούν στη λήψη αποφάσεων για τη βελτίωση της διδασκαλίας των μαθήματων και την αναβάθμιση του προγράμματος σπουδών σας. Με αυτό τον τρόπο σας δίνεται η ευκαιρία να αποτυπώσετε τη γνώμη σας και να έχετε ενεργό συμμετοχή στη διαμόρφωση του προγράμματος σπουδών.

Τα αποτελέσματα των αξιολογήσεων κοινοποιούνται στους διδάσκοντες μετά την ανακοίνωση της βαθμολογίας από τη γραμματεία και είναι ανώνυμες.

Η αξιολόγηση πραγματοποιείται μέσω του **sis\_portal** (στο αριστερό μενού πατάτε αξιολόγηση και σας μεταφέρει ανώνυμα στο πληροφοριακό σύστημα της Μονάδας Διασφάλισης Ποιότητας του Πανεπιστημίου Πειραιώς).

***Οδηγίες συμπλήρωσης :***

* **Η αξιολόγηση είναι ανώνυμη και συμβάλει στη βελτίωση της ποιότητας των παρεχόμενων υπηρεσιών και υποδομών**
* **Χρειάζεται να αφιερώσετε 5 λεπτά, από τον πολύτιμο χρόνο σας, για την συμπλήρωση του ερωτηματολογίου**
* **Η αξιολόγηση υλοποιείται εύκολα και γρήγορα κάνοντας κλικ στον αντίστοιχο κύκλο που εκφράζει τη βαθμολογία σας ανά ερώτημα και διατυπώνοντας σχόλια. Μη επιλογή σημαίνει δεν ξέρω/δεν απαντώ/δεν εφαρμόζεται**
* **Η συμπλήρωση του ερωτηματολογίου γίνεται μέσω της χρήσης των υπολογιστών που βρίσκονται στο εργαστήριο του Τμήματος ή μέσω smartphone, tablet, laptop κλπ. Η αξιολόγηση ολοκληρώνεται πατώντας το κουμπί «Καταχώρηση απαντήσεων»**
* **Σε περίπτωση που το μάθημα έχει δυο ή τρεις διδάσκοντες, συμπληρώνετε ξεχωριστή αξιολόγηση για τον εκάστοτε διδάσκοντα/ουσα.**
* **Η συμπλήρωση του ερωτηματολογίου υλοποιείται έως και 10/1/2025 .**
* **Δεν υπάρχει καμία συσχέτιση των συμμετεχόντων με τις υποβληθείσες απαντήσεις**

Η γνωστοποίηση των αποτελεσμάτων της αξιολόγησης πραγματοποιείται αφού υποβληθούν από τους/τις διδάσκοντες/ουσες στη Γραμματεία του Τμήματος οι βαθμολογίες εξέτασης των μαθημάτων τους.

* **Η αξιολόγηση γίνεται ανώνυμα.**
* **Η συμμετοχή από όλους σας είναι απαραίτητη,** **ώστε να γίνουν βελτιώσεις όπου χρειάζεται.**
* **Οι αξιολογήσεις σας είναι πολύ σημαντικές για το Τμήμα γιατί από την επεξεργασία των απαντήσεων λαμβάνουμε τη γνώμη σας και προσπαθούμε να ενσωματώσουμε τις προτάσεις σας και να γίνουμε καλύτεροι.**

**Σας ευχαριστούμε εκ των προτέρων για τη συμμετοχή σας!**